stanford-oval/wikipedia huggingface dataset:
เจ้าหญิงอีนีกาแห่งทวร์นและทัคซิส

| เจ้าหญิงอีนีกาแห่งทวร์นและทัคซิส |
| --- | --- |
 อีนีกา อันนา มาการ์เร็ต วิลเฮลมีน ลุยเซีย
เจ้าหญิงแห่งทวร์นและทัคซิส เจ้าหญิงเอเบอร์ฮาร์ดแห่งอูรัช
ประสูติ: 25 สิงหาคม 2468 บาวาเรีย ประเทศเยอรมนี
สิ้นพระชนม์: 17 กันยายน พ.ศ. 2551 (83 ปี)  บาวาเรีย ประเทศเยอรมนี
พระสวามี: เจ้าชายเอเบอร์ฮารดแห่งอูรัช
พระบุตร: เจ้าหญิงเอมิลีแห่งอูรัช เจ้าหญิงเอลิซาเบธแห่งอูรัช คาร์ล แอนเซล์ม ดยุกแห่งอูรัช วิลเฮ็ล์ม อัลแบร์ท ดยุกแห่งอูรัช เจ้าชายไอนิโกแห่งอูรัช
ราชวงศ์: ราชวงศ์ทวร์นและทัคซิส
พระบิดา: เจ้าชายลูทวิช ฟิลลิพแห่งทวร์นและทัคซิส
พระมารดา: เจ้าหญิงเอลิซาเบธแห่งลักเซมเบิร์ก (พ.ศ. 2444–2493)
เจ้าหญิงอีนีกาแห่งทวร์นและทัคซิส (อังกฤษ: Her Serene Highness Princess Iniga of Thurn and Taxis) ประสูติเมื่อวันที่ 25 สิงหาคม 2468 เป็นพระธิดาพระองค์เล็กใน เจ้าชายลูทวิช ฟิลลิพแห่งทวร์นและทัคซิส และ  เจ้าหญิงเอลิซาเบธแห่งลักเซมเบิร์ก (พ.ศ. 2444–2493) เป็นพระนัดดาใน อัลแบร์ท เจ้าชายที่ 8 แห่งทวร์นและทัคซิส พระภาติยะใน 2 เจ้าชายพระประมุขแห่งราชวงศ์ทวร์นและทัคซิส คือ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ คาร์ล ออกุส เจ้าชายที่ 10 แห่งทวร์นและทัคซิส ผ่านทางสายพระบิดาและเป็นพระนัดดาใน แกรนด์ดยุกวิลเลมที่ 4 แห่งลักเซมเบิร์ก พระภาคิไนยใน 2 แกรนด์ดัชเชสผู้ปกครองแห่งลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก ผ่านทางพระมารดา ทรงมีพระเชษฐา 1 พระองค์ คือ
เจ้าชายอันเซล์มแห่งทวร์นและทัคซิส
เจ้าหญิงอีนีกาแห่งทวร์นและทัคซิส ทรงเสกสมรสกับ เจ้าชายเอเบอร์ฮารดแห่งอูรัช เมื่อวันที่ 18 พฤษภาคม 2491 รับพระราชทานพระอิสริยยศ เจ้าหญิงเอเบอร์ฮาร์ดแห่งอูรัช พระชายา มีพระบุตร คือ
เจ้าหญิงเอมิลีแห่งอูรัช
เจ้าหญิงเอลิซาเบธแห่งอูรัช
คาร์ล แอนเซล์ม ดยุกแห่งอูรัช
วิลเฮ็ล์ม อัลแบร์ท ดยุกแห่งอูรัช
เจ้าชายไอนิโกแห่งอูรัช
เจ้าหญิงอีนีกาแห่งทวร์นและทัคซิส สิ้นพระชนม์ลงเมื่อวันที่ 17 กันยายน 2551 สิริพระชันษา 83 ปี
เจ้าหญิงเอลีซาแบ็ตแห่งลักเซมเบิร์ก (พ.ศ. 2444–2493)

| เจ้าหญิงเอลีซาแบ็ตแห่งลักเซมเบิร์ก |
| --- | --- |
เจ้าหญิงลูทวิช ฟิลลิพแห่งทวร์นและทัคซิส

ประสูติ: 7 มีนาคม 2444
สิ้นพระชนม์: 2 สิงหาคม พ.ศ. 2493 (49 ปี)  ประเทศเยอรมนี
พระสวามี: เจ้าชายลูทวิช ฟิลลิพแห่งทวร์นและทัคซิส
พระบุตร: เจ้าชายอันเซล์มแห่งทวร์นและทัคซิส เจ้าหญิงอีนีกาแห่งทวร์นและทัคซิส
ราชวงศ์: ราชวงศ์นัสเซา-เวลเบิร์ก
พระราชบิดา: แกรนด์ดยุกกีโยมที่ 4 แห่งลักเซมเบิร์ก
พระราชมารดา: แกรนด์ดัชเชสมารี อานแห่งลักเซมเบิร์ก
เจ้าหญิงเอลีซาแบ็ตแห่งลักเซมเบิร์ก (พ.ศ. 2444–2493) (อังกฤษ: Her Royal Highness Princess Elisabeth of Luxembourg (1901–1950)) ประสูติเมื่อวันที่ 7 มีนาคม 2444 เป็นพระธิดาลำดับ 5 ของ แกรนด์ดยุกกีโยมที่ 4 แห่งลักเซมเบิร์ก และ แกรนด์ดัชเชสมารี อานแห่งลักเซมเบิร์ก เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา(น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส
เจ้าหญิงเอลีซาแบ็ตแห่งลักเซมเบิร์กทรงเสกสมรสกับ เจ้าชายลูทวิช ฟิลลิพแห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 14 พฤศจิกายน 2465 รับพระราชทานพระอิสริยยศ เจ้าหญิงแห่งทวร์นและทัคซิส พระชายา มีพระบุตร คือ
เจ้าชายอันเซล์มแห่งทวร์นและทัคซิส
เจ้าหญิงอีนีกาแห่งทวร์นและทัคซิส
ภายหลังจากที่ เจ้าชายลูทวิช ฟิลลิพแห่งทวร์นและทัคซิส ทรงประสบอุบัติเหตุทางรถยนต์จนสิ้นพระชนม์ เมื่อวันที่ 22 เมษายน 2476 พระองค์จึงใช้ชีวิตตามลำพัง โดยทรงเลี้ยงดูพระโอรส-ธิดา ณ พระตำหนักของพระสวามีใน ประเทศเยอรมนี ตราบจนสิ้นพระชนม์ลงเมื่อวันที่ 2 สิงหาคม 2493 สิริพระชันษา 49 ปี
| ด ค กเจ้าหญิงแห่งลักเซมเบิร์ก |
| --- | --- |
เริ่มนับรุ่นเมื่อแกรนด์ดยุกอดอล์ฟ สืบราชสมบัติเป็นเจ้าผู้ครองราชรัฐลักเซมเบิร์กเมื่อปี ค.ศ. 1890
รุ่นที่ 1:  แกรนด์ดัชเชสฮิลดาแห่งบาเดิน* 
รุ่นที่ 2:  แกรนด์ดัชเชสมารี-อาเดลาอีด*  แกรนด์ดัชเชสชาร์ล็อต*  เจ้าหญิงอีลดา เจ้าหญิงแห่งชวาร์ทเซินแบร์ค*  เจ้าหญิงอ็องตัวแน็ต มกุฎราชกุมารีแห่งบาวาเรีย*  เจ้าหญิงเอลีซาแบ็ต เจ้าหญิงลูทวิช ฟิลลิพแห่งทวร์นและทัคซิส*  เจ้าหญิงโซฟี เจ้าหญิงแอนสท์ ไฮน์ริชแห่งซัคเซิน* 
รุ่นที่ 3:  เจ้าหญิงเอลีซาแบ็ต ดัชเชสแห่งโฮเอินแบร์ค*^  เจ้าหญิงมารี อาเดลาอีด*^  เจ้าหญิงมารี กาบรีแยล*^  เจ้าหญิงอาลิกซ์ เจ้าหญิงแห่งลีญ*^ 
รุ่นที่ 4:  อาร์ชดัชเชสมารี-อัสทรีดแห่งออสเตรีย*^  เจ้าหญิงมาร์กาเรตาแห่งลีชเทินชไตน์*^  เจ้าหญิงชาร์ล็อต*^ 
รุ่นที่ 5:  เจ้าหญิงอาแล็กซ็องดรา* 
* ทรงเป็นเจ้าหญิงเเห่งนัสเซาด้วย ^ทรงเป็น เจ้าหญิงแห่งบูร์บง-ปาร์มาด้วย
โกลรีอา เจ้าหญิงแห่งทวร์นและทัคซิส

| ธรรมเนียมพระยศของ เจ้าหญิงโกลรีอา |
| --- | --- |
ตราประจำพระองค์
ธงประจำพระองค์
การทูล: ฮิสเซอรีนไฮเนส (ฝ่าพระบาท)
การขานรับ: ยัวร์เซอรีนไฮเนส (เกล้ากระหม่อม/เพคะ)
โกลรีอา เจ้าหญิงแห่งทวร์นและทัคซิส (อังกฤษ: Her Serene Highness Gloria, Princess of Thurn and Taxis) (พระนามเดิม: เคาน์เตสโกลรีอาแห่งเชินบวร์ค-เกลาเชา) ประสูติเมื่อวันที่ 23 กุมภาพันธ์ 2503 ณ รัฐบาเดิน-เวือร์ทเทิมแบร์ค เป็นธิดาใน โจอาคิม เคานต์แห่งเชินบวร์ค-เกลาเชา และ เคาน์เตสเบียทริกซ์แห่งซีนชยี เด ซาร์วาร์ เฟโรดิก ทรงเป็นพระชายาใน โยฮันเนิส เจ้าชายที่ 11 แห่งทวร์นและทัคซิส โดยภายหลังการสิ้นพระชนม์ของพระสวามีในปี 2533 พระโอรสพระองค์เดียวของพระองค์ คือ อัลแบร์ท เจ้าชายที่ 12 แห่งทวร์นและทัคซิส จึงสืบพระอิสริยยศต่อจากพระสวามี พระองค์ดำรงพระอิสริยยศ เจ้าหญิงหม้ายแห่งทวร์รและทัคซิส
พระองค์และ โยฮันเนิส เจ้าชายที่ 11 แห่งทวร์นและทัคซิส พระสวามี
วีรคณิศร์ กานต์วัฒนกุล

| วีรคณิศร์ กานต์วัฒนกุล |
| --- | --- |
ชื่อเกิด: แม็ค วีรดนย์ หวังเจริญพร
เกิด: 20 มีนาคม พ.ศ. 2529 (38 ปี)
คู่หมั้น: วรรณรท สนธิไชย
อาชีพ: นักร้อง • นักแสดง
สังกัด: ช่อง 7 เอชดี (2555–2560) ช่อง 3 เอชดี (2561–ปัจจุบัน)
วีรคณิศร์ กานต์วัฒนกุล (ชื่อเดิม วีรดนย์ หวังเจริญพร; เกิด 20 มีนาคม 2529) เป็นนักร้องและนักแสดงชายชาวไทย ปัจจุบันเป็นนักแสดงในสังกัดช่อง 3 เอชดี
ประวัติ

วีรคณิศร์มีชื่อเดิมว่า วีรดนย์ หวังเจริญพร เกิดเมื่อวันที่ 20 มีนาคม 2529 เป็นลูกชายคนเล็กของอุดม กับวาสนา กานต์วัฒนกุล มีพี่ชาย 1 คน จบการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจากคณะอินทีเรียดีไซน์ สถาบันออกแบบนานาชาติราฟเฟิลส์ กรุงเทพฯ
การเข้าสู่วงการ

วีรคณิศร์เริ่มต้นเข้าสู่วงการจากการสมัครเข้าประกวดร้องเพลงในรายการเรียลลิตีโชว์ชื่อดังอย่าง ทรู อะคาเดมี่ แฟนเทเชีย ซีซั่นที่ 6 เมื่อปี 2552 ก่อนจะคว้าตำแหน่งรองชนะเลิศอันดับ 3 มาครอง และได้ออกซิงเกิลแรกคือเพลง "ทางเลือก" จากนั้นในปี 2554 เขาได้ก้าวเข้าสู่วงการละครโทรทัศน์โดยประเดิมละครเรื่องแรกคือเรื่อง เพลิงทระนง ทางช่อง 3 ในฐานะนักแสดงอิสระโดยรับบทเป็น ชนนท์ ต่อมาในช่วงต้นปี 2555 เขาได้แสดงเป็นพระเอกเต็มตัวครั้งแรกในละครซีรีส์เรื่อง วุ่นรักเจ้าชายกาแฟ ซึ่งสร้างใหม่จากละครซีรีส์เกาหลีชื่อดังเรื่อง รักวุ่นวายของเจ้าชายกาแฟ จากนั้นในปีเดียวกันเขาได้เซ็นสัญญาเป็นนักแสดงกับทางช่อง 7 และมีผลงานละครเรื่องแรกกับทางช่อง 7 คือเรื่อง ไฟมาร ในช่วงปลายปีเดียวกัน โดยมีผลงานละครกับทางช่อง 7 เรื่อยมาจนกระทั่งหมดสัญญาในเดือนกรกฎาคม 2560 และได้ย้ายมาเซ็นสัญญาเป็นนักแสดงกับทางช่อง 3 เอชดีในปี 2561 โดยได้แสดงละครเรื่องแรกกับทางช่องคือเรื่อง ฟ้าฝากรัก และมีผลงานเรื่อยมาจนถึงปัจจุบัน
ผลงานการแสดง

| ปี | เรื่อง | แสดงเป็น | ออกอากาศ |
| --- | --- | --- | --- |
| 2554 | เพลิงทระนง | ชนนท์ | ช่อง 3 เอชดี |
| 2555 | วุ่นรักเจ้าชายกาแฟ | วิน | ทรูวิชั่นส์ |

| ปี | เรื่อง | รับบท |
| --- | --- | --- |
| 2555 | ไฟมาร | ภรต |
| 2556 | โดมทอง | ภูไท |
| 2556 | ร้อยเล่ห์เสน่ห์ลวง | ชายธง |
| 2556 | หมอรัก...หมอเพลง | พล หมอเพลง |
| 2557 | คุณผีที่รัก | อัฐชัย |
| 2557 | ปีกมงกุฎ | ณเดชน์ |
| 2557 | 7 มงกุฎ | อาบพร/หก |
| 2558 | มนต์รักเพลงผีบอก | เก่งกาจ |
| 2558 | จุมพิตพยัคฆ์สาว | เขมราช |
| 2559 | สาปดอกสร้อย | เปรื่อง |
| 2559 | บัลลังก์หงส์ | ว่าน |
| 2559 | เจ้าบ่าวกลัวฝน | ชานน |
| 2561 | แม่สื่อจอมป่วน | ขุนเขา |

| ปี | เรื่อง | รับบท |
| --- | --- | --- |
| 2562 | ทิวาซ่อนดาว | ภราดา |
| 2563 | ฟ้าฝากรัก | หมอเทพ |
| 2564 | อุบัติร้ายอุบัติรัก | ธเรศ ธรรมประทาน |
| 2564 | รักนิรันดร์จันทรา | ภานุ |
| 2564 | Help me คุณผีช่วยด้วย | พงศ์สนิท |
| 2565 | มักกะลีที่รัก | แทนคุณ |
2566: นรสิงห์
| รอประกาศ | ธาตรี |  |
เจ้าหญิงมาเรีย เทเรเซียแห่งทวร์นและทักซิส (ประสูติ ค.ศ. 1980)

| ธรรมเนียมพระยศของ เจ้าหญิงมาเรีย เทเรเซียแห่งทวร์นและทักซิส (ประสูติ ค> ศ. 1980) |
| --- | --- |
ธงประจำพระอิสริยยศ
การทูล: Her Serene Highness (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Serene Highness (เกล้ากระหม่อม/เพคะ)
เจ้าหญิงมาเรีย เทเรเซียแห่งทวร์นและทัคซิส (ประสูติ ค.ศ. 1980) (อังกฤษ: Her Serene Highness Princess Maria Theresia of Thurn and Taxis (b. 1980)) ประสูติเมื่อวันที่ 28 พฤศจิกายน 2523 เป็นพระธิดาใน โยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส เป็นพระภคินีพระองค์ใหญ่ใน อัลแบร์ท เจ้าชายที่ 12 แห่งทวร์นและทัคซิส หลังการสิ้นพระชนม์ของพระบิดา พระองค์ พระขนิษฐาและพระอนุชา ได้ร่วมกันเป็นผู้รับมรดก และร่วมเป็นเจ้าของที่ดินจำนวน 36,000 เฮตาร์ ครอบครัวของพระองค์เป็นเจ้าของที่ดินชนบทที่ใหญ่ที่สุดในเยอรมัน พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส
เสกสมรส

พระองค์ทรงเสกสมรสกับ ฮิวโก วิลสัน เมื่อวันที่ 13 กันยายน 2557 มีพระธิดาคือ
มาฟาลดา วิลสัน (เกิด 29 เมษายน 2558)
มายา วิลสัน (เกิด 22 กันยายน 2560)
พิจิตร สเตเดียม

พิจิตร สเตเดียม
พิจิตร สเตเดียม หรือ สนามกีฬากลางจังหวัดพิจิตร เป็นสนามฟุตบอลมีลู่วิ่งภายนอก ปัจจุบันเป็นสนามเหย้าของพิจิตร ยูไนเต็ด 2021ในไทยแลนด์ เซมิโปรลีก
ในอดีตเคยเป็นสนามเหย้าของสโมสรฟุตบอลพิจิตร และเคยเป็นสนามเหย้าของทีมทีทีเอ็ม พิจิตร ในฤดูกาล 2553-2554 ซึ่งแข่งขันในระดับไทยพรีเมียร์ลีก ทำให้สนามมีความมาตราฐานสูงตามกฏของไทยลีก มีความจุผู้ชมได้ 15,000 คน และไฟสว่างรอบสนามเพียงพอต่อการใช้การแข่งขีนกีฬาต่างๆในเวลากลางคืน
มหาวิทยาลัยซีเอ็มเคแอล

มหาวิทยาลัยศักยภาพสูงจากต่างประเทศ
| --- | --- |
ตราสัญลักษณ์ มหาวิทยาลัยซีเอ็มเคแอล
ชื่อย่อ: CMKL
คติพจน์: อังกฤษ: Enabling Endless Possibilities (การต่อยอดความรู้อย่างไม่มีที่สิ้นสุด) 
ประเภท: สถาบันอุดมศึกษาที่มีศักยภาพสูงจากต่างประเทศ
สถาปนา: 25 ตุลาคม พ.ศ. 2560 (7 ปี)
นายกสภาฯ: ศาสตราจารย์พิเศษ สุรเกียรติ์ เสถียรไทย   (ตั้งแต่ 31 กรกฎาคม 2561 – 10 มิถุนายน 2567)   ศาสตราจารย์ สุชัชวีร์ สุวรรณสวัสดิ์  (ตั้งแต่ 27 กันยายน 2567 – ปัจจุบัน)
อธิการบดี: รองศาตราจารย์ สุพันธุ์ ตั้งจิตกุศลมั่น   - (รักษาการตั้งแต่ 25 ตุลาคม - 15 ธันวาคม 2560)   - (ตั้งแต่ 16 ธันวาคม 2560 – ปัจจุบัน)
ที่ตั้ง: 1 ซอย ฉลองกรุง 1 แขวง ลาดกระบัง เขตลาดกระบัง กรุงเทพมหานคร 10520
สี:    ส้ม แดงเลือดหมู
เว็บไซต์: www.cmkl.ac.th
มหาวิทยาลัยซีเอ็มเคแอล (อังกฤษ: CMKL University) เป็นสถาบันอุดมศึกษาที่มีศักยภาพสูงจากต่างประเทศ แบบสถาบันร่วมระหว่างมหาวิทยาลัยคาร์เนกีเมลลอน กับ สถาบันเทคโนโลยีพระจอมเกล้าเจ้าคุณทหารลาดกระบัง   โดยมุ่งเน้นการผลิตบุคลากรยุคใหม่ด้านวิศวกรรมศาสตร์ ส่งเสริมการเรียนรู้และสนับสนุนให้เกิดผลงานวิจัย  ตั้งอยู่ใน สถาบันเทคโนโลยีพระจอมเกล้าเจ้าคุณทหารลาดกระบัง
ประวัติ

มหาวิทยาลัยซีเอ็มเคแอล เกิดจากความร่วมมือกับสถาบันอุดมศึกษาที่ที่มีศักยภาพสูงจากต่างประเทศ เพื่อจัดตั้งมหาวิทยาลัยศักยภาพสูงร่วมกันในประเทศไทย  ในรูปแบบสถาบันร่วม (Joint Institute)
วันที่ 26 ตุลาคม 2560 พลเอก ประยุทธ์ จันทร์โอชา หัวหน้าคณะรักษาความสงบแห่งชาติ ได้ออกคำสั่งหัวหน้าคณะรักษาความสงบแห่งชาติ ที่ 29/2560 เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ   เพื่อขับเคลื่อนการปฏิรูปการศึกษาและยกระดับขีดความสามารถการแข่งขันของประเทศ ด้วยการเสริมสร้างองค์ความรู้ด้านเทคโนโลยีและวิทยาการที่มีคุณภาพและทันสมัยเพื่อนำองค์ความรู้ มาใช้ประโยชน์ในการพัฒนาประเทศโดยเฉพาะในพื้นที่ โครงการระเบียงเศรษฐกิจพิเศษภาคตะวันออก (อีอีซี) ซึ่งคำสั่งนี้ทำให้สามารถดำเนินการจัดตั้ง มหาวิทยาลัยร่วมกับมหาวิทยาลัยศักยภาพสูงจากต่างประเทศได้
ในเดือนตุลาคม 2560  ศาสตราจารย์ สุชัชวีร์ สุวรรณสวัสดิ์ อธิการบดี พร้อมคณะผู้บริหาร สถาบันเทคโนโลยีพระจอมเกล้าเจ้าคุณทหารลาดกระบัง (KMITL) ประกอบด้วย ผู้ช่วยศาสตราจารย์ สุพันธุ์ ตั้งจิตกุศลมั่น รองอธิการบดีอาวุโสฝ่ายบริหารวิชาการ (ภายหลังเป็นอธิการบดีมหาวิทยาลัยซีเอ็มเคแอล) และทีมงานของสถาบัน พร้อมกับ นายแพทย์ ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และคณะ ได้ร่วมเดินทางไปที่ มหาวิทยาลัยคาร์เนกีเมลลอน ประเทศสหรัฐอเมริกา เพื่อร่วมลงนามในสัญญาระหว่าง มหาวิทยาลัยคาร์เนกีเมลลอน กับ สถาบันเทคโนโลยีพระจอมเกล้าเจ้าคุณทหารลาดกระบัง ในการร่วมกันจัดตั้ง มหาวิทยาลัยคาร์เนกีเมลลอน ในประเทศไทย ภายใต้ชื่อว่า “มหาวิทยาลัยซีเอ็มเคแอล” (CMKL University)  ซึ่งคณะของ สถาบันเทคโนโลยีพระจอมเกล้าเจ้าคุณทหารลาดกระบัง ได้รับเกียรติอย่างสูงสุดในการต้อนรับจากคณะผู้บริหารระดับสูงของ มหาวิทยาลัยคาร์เนกีเมลลอน โดยมีการประดับ ธงชาติสหรัฐอเมริกา คู่กับ ธงชาติไทย ในพิธีลงนามร่วมกัน และมีการเป่าปี่สกอต เนื่องจากแอนดรูว์ คาร์เนกี ผู้ก่อตั้ง มหาวิทยาลัยคาร์เนกีเมลลอน เป็นชาวอเมริกันเชื้อสายสกอต
มีการกล่าวว่า ความร่วมมือกันระหว่าง มหาวิทยาลัยคาร์เนกีเมลลอน และ สถาบันเทคโนโลยีพระจอมเกล้าเจ้าคุณทหารลาดกระบัง ในครั้งนี้นับเป็นประวัติศาสตร์หน้าใหม่ ในการนำเสนองานวิจัยและการศึกษาด้านคอมพิวเตอร์, ปัญญาประดิษฐ์, ข้อมูลมหัต และนำเสนองานวิจัยที่สร้างผลกระทบสูงเพื่อเร่งการเปลี่ยนแปลงทางดิจิทัลสำหรับประเทศไทย และเอเชียตะวันออกเฉียงใต้
มหาวิทยาลัยได้รับการจัดตั้งอย่างเป็นทางการขึ้นในวันที่ 25 ตุลาคม 2560 ซึ่งมี ผู้ช่วยศาสตราจารย์ สุพันธุ์ ตั้งจิตกุศลมั่น ได้รับการแต่งตั้งเป็นอธิการบดีคนแรกในวันที่ 16 ธันวาคม 2560  และทำการเปิดหลักสูตรวิศวกรรมไฟฟ้าและคอมพิวเตอร์เป็นสาขาแรก ในระดับปริญญาโท และ ปริญญาเอก โดยเปิดรับสมัครนักศึกษารุ่นแรกในปีการศึกษา 2561
ในช่วงต้นปี 2565 ทางมหาวิทยาลัยได้เริ่มมีการเปิดรับนักศึกษาในระดับปริญญาตรีหลักสูตรนานาชาติ เป็นครั้งแรก ในสาขา Artificial Intelligence & Computer Engineering สำหรับปีการศึกษา 2565
วันที่ 29 พฤษภาคม 2565 ศาสตราจารย์พิเศษ สุรเกียรติ์ เสถียรไทย  ซึ่งนายกสภามหาวิทยาลัยคนแรก ได้เป็นประธานในพิธีมอบปริญญาบัตรแก่มหาบัณฑิต รุ่นแรกที่สำเร็จการศึกษาปริญญาโทของมหาวิทยาลัยจำนวน 16 คน โดยมีทั้งชาวไทย และชาวต่างประเทศ
การจัดการศึกษา

ใช้แนวทางการจัดการศึกษาของมหาวิทยาลัยคาร์เนกีเมลลอนเป็นหลัก ตั้งแต่ระบบการรับนักศึกษา การจัดการเรียนการสอน การกำกับดูแลงานวิจัยรวมถึงการกำหนดเกณฑ์การสำเร็จการศึกษา นักศึกษาอาจจะต้องไปศึกษาบางส่วนในสหรัฐอเมริกา
การเรียนการสอนในประเทศไทย จะใช้คณาจารย์จากมหาวิทยาลัยคาร์เนกีเมลลอน ซึ่งมาทำวิจัยในประเทศไทยหรือผ่านระบบการเรียนการสอนทางไกลร่วมกับคณาจารย์ของไทยที่ได้ผ่านการรับรองจากมหาวิทยาลัยคาร์เนกีเมลลอน โดยจะต้องไปร่วมจัดการศึกษาและทำวิจัยกับคณาจารย์ของมหาวิทยาลัยคาร์เนกีเมลลอน ในสหรัฐอเมริกาจนได้รับการรับรอง
การกำกับดูแลด้านการวิจัย จะดำเนินการผ่านคณะกรรมการที่ปรึกษาซึ่งประกอบด้วยคณาจารย์ของมหาวิทยาลัยคาร์เนกีเมลลอน และภาคเอกชนผู้สนับสนุนโครงการ
กระบวนการรับนักศึกษามหาวิทยาลัยคาร์เนกีเมลลอน จะเป็นหน่วยงานหลักที่ดูแลในเรื่องของการรับนักศึกษาโดยใช้เกณฑ์และมาตรฐานเดียวกับในสหรัฐอเมริกา นักศึกษาที่สำเร็จการศึกษาจะได้รับปริญญาจากมหาวิทยาลัยคาร์เนกีเมลลอน และสถาบันเทคโนโลยีพระจอมเกล้าเจ้าคุณทหารลาดกระบัง
หลักสูตร

| หลักสูตรที่เปิดสอนในมหาวิทยาลัยซีเอ็มเคแอล> ระดับปริญญาตรี | หลักสูตรที่เปิดสอนในมหาวิทยาลัยซีเอ็มเคแอล> ระดับปริญญาโท | หลักสูตรที่เปิดสอนในมหาวิทยาลัยซีเอ็มเคแอล> ระดับปริญญาเอก | หลักสูตรที่เปิดสอนในมหาวิทยาลัยซีเอ็มเคแอล>  |
| --- | --- | --- | --- |
|  หลักสูตรวิศวกรรมปัญญาประดิษฐ์และคอมพิวเตอร์  |  หลักสูตรวิศวกรรมไฟฟ้าและคอมพิวเตอร์   หลักสูตรวิศวกรรมปัญญาประดิษฐ์และคอมพิวเตอร์   หลักสูตรเทคโนโลยีและนวัตกรรมสร้างสรรค์  |  หลักสูตรวิศวกรรมไฟฟ้าและคอมพิวเตอร์   หลักสูตรวิศวกรรมปัญญาประดิษฐ์และคอมพิวเตอร์  |  |
แหล่งข้อมูลอื่น

มหาวิทยาลัยซีเอ็มเคแอล เก็บถาวร 2018-05-18 ที่ เวย์แบ็กแมชชีน
มหาวิทยาลัยซีเอ็มเคแอล ที่เฟซบุ๊ก
Carnegie Mellon University CMKL | Thailand เก็บถาวร 2023-01-23 ที่ เวย์แบ็กแมชชีน
| ด ค กสถาบันเทคโนโลยีพระจอมเกล้าเจ้าคุณทหารลาดกระบัง |
| --- | --- | --- |
| คณะ/สำนักวิชา |  คณะวิศวกรรมศาสตร์  คณะสถาปัตยกรรมศาสตร์  คณะครุศาสตร์อุตสาหกรรมและเทคโนโลยี  คณะวิทยาศาสตร์  คณะศิลปศาสตร์  คณะเทคโนโลยีการเกษตร  คณะอุตสาหกรรมเกษตร  คณะเทคโนโลยีสารสนเทศ  คณะการบริหารและจัดการ  คณะแพทยศาสตร์  สำนักวิชาวิศวกรรมสังคีต  คณะทันตแพทยศาสตร์  |  |
| วิทยาลัย |  วิทยาลัยนวัตกรรมการผลิตขั้นสูง  วิทยาลัยนานาชาติ  วิทยาลัยนาโนเทคโนโลยี  วิทยาลัยวิจัยนวัตกรรมทางการศึกษา  วิทยาลัยอุตสาหกรรมการบินนานาชาติ  วิทยาลัยวิศวกรรมอวกาศและระบบโลก  |  |
| วิทยาเขตชุมพรเขตรอุดมศักดิ์ |  สำนักวิชาวิศวกรรมศาสตร์  สำนักวิชาเทคโนโลยีการเกษตร  สำนักวิชาวิทยาศาสตร์  สำนักวิชาบริหารธุรกิจ  |  |
| โรงเรียน |  โรงเรียนสาธิตนานาชาติพระจอมเกล้า  |  |
| อื่น ๆ |  มหาวิทยาลัยซีเอ็มเคแอล  |  |
 หมวดหมู่  โครงการ  สถานีย่อย 
| ด ค กสถาบันอุดมศึกษานานาชาติในประเทศไทย |
| --- | --- |
สถาบันอุดมศึกษาของรัฐ:  การบินนานาชาติ นครพนม  นานาชาติ นเรศวร  การศึกษานานาชาติ รามคำแหง 
สถาบันอุดมศึกษา  ในกำกับของรัฐ:  เกษตรศาสตร์ เกษตรเขตร้อน (นานาชาติ)  บริหารธุรกิจบัณฑิต (นานาชาติ)  บริหารธุรกิจบัณฑิต สาขาการตลาด (นานาชาติ)  ภาษาไทยเพื่อการสื่อสารสำหรับชาวต่างประเทศ (นานาชาติ)  การจัดการการท่องเที่ยวเชิงบูรณาการ (นานาชาติ)  เศรษฐศาสตร์การประกอบการ (นานาชาติ)  เศรษฐศาสตร์ (ภาษาอังกฤษ)  เคมีบูรณาการ (นานาชาติ)  วิทยาศาสตร์ชีวภาพและเทคโนโลยี (หลักสูตรนานาชาติ)  วิทยาการและเทคโนโลยีพอลิเมอร์ (นานาชาติ)  นวัตกรรมและเทคโนโลยีอุตสาหกรรมเกษตร (นานาชาติ)  นานาชาติ ขอนแก่น  จุฬาลงกรณ์ วิทยาศาสตร์สาธารณสุข  บัณฑิตบริหารธุรกิจศศินทร์  นานาชาติ ทักษิณ  นานาชาติ เทคโนโลยีพระจอมเกล้าเจ้าคุณทหารลาดกระบัง  นานาชาติ เทคโนโลยีพระจอมเกล้าพระนครเหนือ  ธรรมศาสตร์ นานาชาติปรีดี พนมยงค์  แพทยศาสตร์นานาชาติจุฬาภรณ์  เทคโนโลยีนานาชาติสิรินธร  นานาชาติ มหิดล  วลัยลักษณ์ ทันตแพทยศาสตร์นานาชาติ  สัตวแพทยศาสตร์อัครราชกุมารี  นานาชาติ  นานาชาติเพื่อศึกษาความยั่งยืน ศรีนครินทรวิโรฒ  นานาชาติ ศิลปากร  สงขลานครินทร์ นานาชาติหาดใหญ่  นานาชาติสุราษฎร์ธานี 
มหาวิทยาลัยราชภัฏ: นานาชาติ สวนสุนันทา
สถาบันอุดมศึกษาเอกชน:  กรุงเทพ  ธุรกิจบัณฑิตย์  นานาชาติเซนต์เทเรซา  นานาชาติแสตมฟอร์ด  นานาชาติเอเชีย-แปซิฟิก  พุทธศาสนานานาชาติ  รังสิต  นานาชาติ ศรีปทุม  บริติช ศรีปทุม  อัสสัมชัญ 
สถาบันอุดมศึกษาอิสระ:  เอไอที  ซีเอ็มเคแอล 
 รายชื่อ  หมวดหมู่  โครงการ  สถานีย่อย 
13°43′39″N 100°46′26″E﻿ / ﻿13.7275957°N 100.7738506°E﻿ / 13.7275957; 100.7738506
ตึกมหาวิทยาลัยซีเอ็มเคแอล
กันต์ ชุณหวัตร

| กันต์ ชุณหวัตร |
| --- | --- |

สารนิเทศภูมิหลัง
ชื่อเกิด: กันต์ ชุณหวัตร
เกิด: 31 ธันวาคม พ.ศ. 2536 (31 ปี)
ส่วนสูง: 1.62 เมตร (5 ฟุต 4 นิ้ว)
อาชีพ: นักแสดง นักร้อง พิธีกร ดีเจ
ผลงานเด่น: องุ่น - หนีตามกาลิเลโอ (2552)   ต้า - ฮอร์โมนส์ วัยว้าวุ่น (2556-2557)   กันต์ - พิธีกรรายการ เกมออฟทีนส์   โจ๊ก - บางรักซอย 9/1 2018 (2561)
สังกัด: จีทีเอช (2550–2558)   จีดีเอช (2559–ปัจจุบัน)
เสฎฐวุฒิ อนุสิทธิ์, ศนันธฉัตร ธนพัฒน์พิศาล และกันต์ ชุณหวัตร
กันต์ ชุณหวัตร ชื่อเล่น กันต์ เกิดวันที่ 31 ธันวาคม พ.ศ. 2536 เป็นนักแสดงและพิธีกรชาวไทย มีผลงานสร้างชื่อจากซีรีส์ฮอร์โมน วัยว้าวุ่น และพิธีกร Hangover Thailand เป็นนักแสดงสังกัดจีดีเอช
ประวัติ

กันต์จบการศึกษาระดับมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร ระดับอุดมศึกษาจาก วิทยาลัยดุริยางคศิลป์ มหาวิทยาลัยมหิดล แขนงเทคโนโลยีดนตรี (เอกกีตาร์ไฟฟ้า)
ผลงาน > ภาพยนตร์

| 0 | 1 | 2 |
| --- | --- | --- |

| ปี พ.ศ. | เรื่อง | บทบาท |
| 2549 | เด็กหอ | เด็กในโรงอาหาร (ตัวประกอบ) |
| 2552 | หนีตามกาลิเลโอ | องุ่น (น้องชายนางเอก) |
| 2554 | Suck Seed ห่วยขั้นเทพ | เต็ม อิมแพค นักร้องนำวง Arena |
| 2557 | Mother | รับเชิญ |
ผลงาน > ซีรีส์

| 0 | 1 | 2 | 3 |
| --- | --- | --- | --- |

| ปี พ.ศ. | เรื่อง | บทบาท | ช่อง |
| 2553 | สายลับเดอะซีรีส์ กับ 24 คดีสุดห้ามใจ   (คดีที่ 18: แชทแชท..รหัสดอกท้อ) | ทอม (รับเชิญ) | ช่อง 9 |
| 2556 | ฮอร์โมนส์ วัยว้าวุ่น | โอฬาร ตันติวงษ์ไพบูลย์ (ต้า) | จีเอ็มเอ็มวัน |
| 2557 | ฮอร์โมนส์ วัยว้าวุ่น ซีซั่น 2 | โอฬาร ตันติวงษ์ไพบูลย์ (ต้า) | จีเอ็มเอ็มแชนแนล และ จีทีเอชออนแอร์ |
| 2557 | เพื่อนเฮี้ยน..โรงเรียนหลอน ตอน แอบถ่าย | ธีรพล เฉลิมพานิช (เติร์ก) | จีเอ็มเอ็มแชนแนล และ จีทีเอชออนแอร์ |
| 2558 | ฮอร์โมนส์ วัยว้าวุ่น ซีซั่น 3 | โอฬาร ตันติวงษ์ไพบูลย์ (ต้า) | ช่องวัน และ จีทีเอชออนแอร์ |
| 2560 | Guiding Light ก้าวตามรอยพ่อ The Series ตอน ยิ้มสู้ | โน้ต | ช่อง 9 MCOT HD |
| 2560 | มิติสยอง เชื่อเป็น...ไม่เชื่อตาย EP.4 ตอน ลมเพลมพัด | แจ็ค | จีเอ็มเอ็ม 25 |
| 2560 | Love Songs Love Series 2 ตอน โปรดส่งใครมารักฉันที | เจ็ท | จีเอ็มเอ็ม 25 |
| 2561 | บางรักซอย 9/1 2018 | โจ๊ก | ช่องวัน |
| 2563 | Cat Radio TV | ดีเจกันต์ | ช่อง 3 |
| 2565 | Cat Radio TV Season 2 | ดีเจกันต์ | ช่อง 3 |
ผลงาน > พิธีกร

| --- | --- |

รายการ: ช่อง
Hang Over Thailand 2010: Travel Channel Thailand
Play Gang Boys Meet Girls: เพลย์แชนแนล
Hang Over Thailand 2015: ช่องวัน
Hang Over Thailand 2016: gmm 25 (จีเอ็มเอ็ม 25)
Game of Teens: gmm 25 (จีเอ็มเอ็ม 25)
Love Missions: LINE TV
ผลงาน > หนังสั้น

หนังสั้นประกอบเพลง ระบำแห่งความตาย อัลบั้มสิบสองสัตว์ วงกล้วยไทย พ.ศ. 2551
The Cure ร่างนรก ตอน The Pill พ.ศ. 2555
หลักสูตร "โตไปไม่โกง" เรื่อง Band Next Door
GTH Side Stories ตอน Suc"K"Seed (ซัก-เค-ซี้ด)
ผลงาน > เพลง

| --- | --- |

เพลง: หมายเหตุ
"พรุ่งนี้รวย" feat. วง Arena: ท็อป ซีเคร็ต วัยรุ่นพันล้าน - มือเบส
"เพดาน" วง See Scape: ฮอร์โมนส์ วัยว้าวุ่น - มือกีต้าร์
"เต้ย": ฮอร์โมนส์ วัยว้าวุ่น ซีซั่น 2 - ร้องและแต่งเอง
"ปากว่าง (Cover Version)": ฮอร์โมนส์ วัยว้าวุ่น ซีซั่น 2 - ร่วมกับ แพรวา ณิชาภัทร
"ทะเลสีดำ (Cover Version)": ฮอร์โมนส์ วัยว้าวุ่น ซีซั่น 2 - ร่วมกับ แพรวา ณิชาภัทร
"แตกต่างเหมือนกัน (Cover Version)": รวมนักแสดงฮอร์โมนส์ วัยว้าวุ่น
"ขอพร": BOXX MUSIC
"ยินดีที่ได้พบ": BOXX MUSIC
"ถ้าวันหนึ่ง": BOXX MUSIC
ผลงาน > มิวสิกวิดีโอ

| --- | --- |

เพลง: นักร้อง
"ระบำแห่งความตาย": KLUAYTHAI
"แตกต่างเหมือนกัน": Getsunova
"ไม่สนิท": นนท์ The Voice
"อาบน้ำร้อน": บิ๊กแอส
"แตกต่างเหมือนกัน (ZEED VERSION)": Getsunova Feat. พลอยชมพู,เอิ๊ต ภัทรวี, See Scape
"เหงา เหงา (INSOMNIA)": อิ้งค์ วรันธร เปานิล
ผลงาน > คอนเสิร์ต

STAR THEQUE GTH 11 ปีแสงคอนเสิร์ต (2558)
HORMONES DAY & NIGHT (2556)
ผลงาน > ซิงเกิ้ล

ขอพร BOXX MUSIC
ยินดีที่ได้พบ
ถ้าวันหนึ่ง
แหล่งข้อมูลอื่น

ประวัติดาราวัยรุ่น กันต์ ชุณหวัตร หรือ ต้า Hormones วัยว้าวุ่น เก็บถาวร 2013-07-01 ที่ เวย์แบ็กแมชชีน
คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี

| --- | --- |
Faculty of Engineering   King Mongkut's University of Technology Thonburi

สถาปนา: พ.ศ. 2503   วิทยาลัยเทคนิคธนบุรี   พ.ศ. 2514   คณะวิศวกรรมศาสตร์
คณบดี: รศ.ดร.ทวิช พูลเงิน
ที่อยู่: 126 ถ.ประชาอุทิศ แขวงบางมด เขตทุ่งครุ กรุงเทพมหานคร
สี:   สีเลือดหมู
มาสคอต: เกียร์
เว็บไซต์: eng.kmutt.ac.th
คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี (บางมด) หรือโดยทั่วไปมักจะเรียกว่า วิศวะบางมด เป็นหน่วยงานระดับคณะ ในสังกัด มหาวิทยาลัยเทคโนโลยีพระจอมเกล้าธนบุรี เริ่มเปิดทำการเรียนการสอนเมื่อปี พ.ศ. 2503 และครบรอบการสภาปนา 60 ปีในปี พ.ศ. 2563
เป็นคณะวิศวกรรมศาสตร์ในประเทศไทยที่เก่าแก่เป็นอันดับที่ 3 (โดยเรียงลำดับ คณะวิศวกรรมศาสตร์ ที่เก่าแก่ที่สุดของ ประเทศไทย ตามการก่อตั้งดังนี้ จุฬาลงกรณ์มหาวิทยาลัย มหาวิทยาลัยเกษตรศาสตร์ และมหาวิทยาลัยเทคโนโลยีพระจอมเกล้าธนบุรี)
รายนามคณบดี

| คณบดีคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี> รายนามคณบดี | คณบดีคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี> วาระการดำรงตำแหน่ง | คณบดีคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี>  |
| --- | --- | --- |
| 1. อาจารย์ สุนทร ศรีนิลทา | พ.ศ. 2507 - พ.ศ. 2509 |  |
| 2. รองศาสตราจารย์ ดร.ไพบูลย์ หังสพฤกษ์ | พ.ศ. 2509 - พ.ศ. 2513 |  |
| 3. รองศาสตราจารย์ ดร.หริส สูตะบุตร | พ.ศ. 2513 - พ.ศ. 2516 , พ.ศ. 2517 - พ.ศ. 2526 |  |
| 4. อาจารย์ ดร.กฤษณพงศ์ กีรติกร | พ.ศ. 2526 - พ.ศ. 2529 , พ.ศ. 2537 - พ.ศ. 2541 |  |
| 5. รองศาสตราจารย์ ดร.เดช พุทธเจริญทอง | พ.ศ. 2529 - พ.ศ. 2537 , พ.ศ. 2541 - พ.ศ. 2542 |  |
| 6. รองศาสตราจารย์ เกษม เพชรเกตุ | พ.ศ. 2543 - พ.ศ. 2547 |  |
| 7. รองศาสตราจารย์ ดร.เอก ไชยสวัสดิ์ | พ.ศ. 2547 - พ.ศ. 2551 |  |
| 8. รองศาสตราจารย์ ดร.บุญเจริญ ศิริเนาวกุล | พ.ศ. 2551 - พ.ศ. 2555 , พ.ศ. 2555 - พ.ศ. 2559 |  |
| 9. ศาสตราจารย์ ดร.ชัย จาตุรพิทักษ์กุล | พ.ศ. 2559 - พ.ศ. 2563 , พ.ศ. 2563 - พ.ศ. 2567 |  |
| 10. รองศาสตราจารย์ ดร.ทวิช พูลเงิน | พ.ศ. 2567 - ปัจจุบัน |  |
หลักสูตร

คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี ถือว่าเป็น คณะวิศวกรรมศาสตร์ ที่เปิดสอนมีสาขาวิชาทางด้าน วิศวกรรมศาสตร์ ในระดับปริญญาตรีมากที่สุด 1 ใน 3 ของประเทศไทย และในระดับปริญญาโทและปริญญาเอกมากที่สุดในประเทศไทย
หลักสูตรทั้งหมดของคณะวิศวกรรมศาสตร์ รวมทั้งสิ้น 50 สาขา สอนทั้งในหลักสูตรปกติ หลักสูตรนานาชาติ และหลักสูตร Residential College ของมหาวิทยาลัย Cambridge และ Oxford จากประเทศอังกฤษ